---
title: Sangschaw extended til 28 Feb
summary: The Sangschaw haes been extended til the 28th o Februar.
---

The Sangschaw haes been extended til the 28th o Februar. Gin you've no got round tae submittin
somethin, it's no ower late!

Here's the fu submission instructions again:

- The **Robert McLellan Tassie for Scots Prose**: up til 3000 wirds o oreiginal Scots prose.
- The **John MacPhail Law Tassie for Owersettin**: up til 3000 wirds or 80 lines o oreiginal
  owersettin intil Scots frae anither leid. Provide alang wi a copy o the oreiginal text.
- The **Hugh MacDiarmaid Tassie for Poesie**: up til 80 lines o oreiginal Scots poesie.

New writers and auld haunds ar aa walcome, sae dinnae be blate! We luik forrit tae haein your
entries!

It’s £5 for ae submeission, or £12 for three, whither in the same categorie or in different
categories. Ye can either submit by email or by post.

### Submittin by email

Gin ye want tae submit by email, first pey by bank transfer til the follaein account. Mind it’s £5
per submeission or £12 for three.

<dl>
  <dt>Account nem</dt>
  <dd>Scots Language Society</dd>
  <dt>Account number</dt>
  <dd>00153458</dd>
  <dt>Sort code</dt>
  <dd>83 47 00</dd>
</dl>

Syne, send your entries til [lallans@hotmail.co.uk](mailto:lallans@hotmail.co.uk) alang wi pruif o
peyment. For ensaumple, you could send a photae o your bank statement, or a copy o the transaction
reference.

### Submittin by post

Gin ye want tae submit by post, send them wi cash or cheque as weill as your nem and your return
address on a separate sheet o paper til the follaein address:

<address>
  Sangschaw <br /> c/o 6 Dryden Place <br /> Edinburgh <br /> EH9 1RP <br />
</address>

Mind it’s £5 per submeission or £12 for three. Address ony cheque til the Scots Language Society.
